આપણા બધાની ઇચ્છા હોય છે કે આપણા રૂમમાં એક કિંગ સાઇઝનો પલંગ હોવો જોઈએ જેના પર ઊંઘવાથી આપણને રાજાશાહી ફીલ થાય. જોકે આ કિંગ સાઇઝ બેડ તમારા બેડરૂમની વધારે પડતી જગ્યા રોકે છે, પણ જો આ કિંગ સાઇઝ બેડને તમે દીવાલ પર અટૅચ કરી દો તો? થોડું કન્ફ્યુઝન જેવું લાગે છેને? પણ આ હકીકત છે. આ કિંગ સાઇઝ બેડને તમે જરૂરિયાત ન હોય ત્યારે દીવાલ પર અટૅચ કરી શકો છો અને જરૂરિયાત હોય ત્યારે એને ખોલીને વાપરી શકો છો. આ બેડને એ રીતે ફિટ કરવામાં માટે ઘણા એમાં લૅચ લગાડે છે તો ઘણા એમાં બટન પણ લગાડે છે જેમાં એક બટન દબાવીને બેડ ખૂલી જાય છે. એમાં ગાદી અને તકિયા સાથે જ આવે છે. કોઈ આને વૉલ-બેડ કહે છે તો કોઈ એને મર્ફી પણ કહે છે. એમાં સિંગલ બેડ અને ડબલ બેડ આવે છે.